बड़े शहरों में छोटे घर वक्त की जरूरत बन गए है. ऐसे घरों में फर्नीचर को व्यवस्थित रूप में रखना किसी चुनौती से कम नहीं. अगर आप भी कुछ ऐसी ही परेशानी का सामना कर रही हैं तो ऐसी स्थिति में आप अपने घर में मल्टीयूज पोर्टेबल फर्नीचर का इस्तेमाल कर सकती हैं. ऐसे फर्नीचर न सिर्फ कम जगह घेरते हैं, बल्कि दिखने में भी आकर्षक होते हैं. वजन में हल्के होने से इन्हें आसानी से कहीं भी रखा जा सकता है. ऐसे फर्नीचर्स स्टोरेज के लिहाज से भी परफेक्ट माने जाते हैं.